"Bakonzi ba bikolo basengi botikami sika oyo ya président Alpha Condé na baye banso bakangami mpe bozongisami ya bokonzi mpe misala mizalaka," elimboli minister ya mambi ya Bapaya ya Burkina Faso, Alpha Barry.
Bakonzi ba bikolo bya CEDAO basanganaki na visioconférence mpo na kotala likambo ya bokweyisami ya bokonzi na Guinée basoda ba Forces spéciales bakambami na colonel Mamady Doumbouya basalaki o'mokolo mwa eyenga.
Basoda baye bakangaki M. Condé, batelemisaki Buku likonzi mpe misala mya mboka.
Bakonzi ba CEDEAO balobi bakotinda limpinga jeudi na Guinée mpo na kosolola na basoda.
Basengi mpe ete Union africaine mpe ONU bandima mokano mwa bango.
Union africaine mpe ONU batelemelaki mpe coup d’état yango.
Kasi colonel Doumbouya alakaki kotia na esika mbulamatari ya kosangisa bato na Guinée.
lin_Latn lin_Latn lin_Latn lin_Latn lin_Latn lin_Latn lin_Latn